Na podlagi 93. člena, prvega odstavka 94. člena in 120. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17 in 21/18 – ZNOrg; v nadaljevanju ZUJIK), 18. člena Pravilnika o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 IN 62/16), Zakona o izvrševanju proračunov Republike Slovenije za leti 2020 in 2021 (Uradni list RS, št. 75/19) in odločbe ministra št.:

sklepata

Republika Slovenija, ministrstvo za kulturo, Maistrova 10, ki ga zastopa minister mag. Zoran Poznič (v nadaljevanju: financer)

in

\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, davčna številka \_\_\_\_\_\_\_\_\_\_\_\_, ki ga zastopa direktor/ica, (v nadaljevanju: izvajalec)

P O G O D B O št. \_\_\_\_\_\_\_\_\_\_

o financiranju in izvedbi projekta distribucije filma \_\_\_\_\_\_\_\_

1. člen

Pogodbeni stranki uvodoma ugotavljata, da:

* je bil projekt kinematografske distribucije tujejezičnega filma \_\_\_\_\_\_\_\_\_\_\_\_ z odločbo ministrstva, \_\_\_\_\_\_\_\_\_\_ z dne \_\_\_\_\_, izbran v sofinanciranje v višini \_\_\_\_\_\_ EUR;
* je bila odločba iz prejšnje alineje tega člena izdana na podlagi izvedenega rednega letnega ciljnega razpisa za sofinanciranje distribucije evropskih, avtorskih in svetovnih kinotečnih filmov v kinematografski mreži in v avdiovizualnih storitvah na zahtevo ter art kino programov za leto 2020 (obvestilo o objavi v Uradnem listu RS, št. \_\_\_ z dne \_-.\_\_.2019, oznaka JPR-KT-2020),
* distribucija pomeni vsako komercialno dejavnost, povezano z eksploatacijo filma v kinematografih, to je nakup distribucijske pravice, nakup filmskih kopij, podnaslavljanje ali sinhroniziranje kopij, in z distribucijo povezane promocijske aktivnosti ter uvrstitev filma v katalog ponudnika avdiovizualnih storitev na zahtevo;
* je javni interes pri sofinanciranju projekta povečanje dostopnosti in večje distribucije kakovostnih, umetniških, nagrajenih evropskih, avtorskih in svetovnih kinotečnih filmov, in sicer celovečernih igranih, animiranih ali dokumentarnih filmov, na celotnem ozemlju Republike Slovenije.
1. člen

(1) Pogodbeni strani sta soglasni, da bo izvajalec na podlagi te pogodbe izvedel projekt distribucije filma \_\_\_\_\_\_\_\_\_\_\_\_ (v nadaljevanju: film/projekt), financer pa bo projekt financiral iz sredstev državnega proračuna.

(2) Pogodbeni predmet obsega izvedbo posameznih dejavnosti distribucije filma, kot izhajajo iz finančnega predračuna, oddanega v vlogi, in sicer v kinematografskih dvoranah v Sloveniji na najmanj 40 projekcijah najpozneje v obdobju enega leta z začetkom kinematografske distribucije v letu, vendar z začetkom redne kinematografske distribucije najpozneje do 15.11.2020, oziroma prikazovanje filma v okviru kataloga ponudnika avdiovizualne storitve na zahtevo z odkupljeno licenco za obdobje proračunskega leta 2020.

(3) Rok za izvedbo projekta je 31.12.2020. Rok je bistvena sestavina pogodbe.

(4) Rok dokončanja projekta se lahko zaradi objektivnih razlogov pred potekom določenega roka s pisnim aneksom podaljša največ za eno (1) leto od dneva, ko se je iztekel redni pogodbeni rok za dokončanje projekta. Kot objektivni razlog se šteje samo tisti razlog, na nastanek katerega izvajalec ni mogel oz. moral vplivati, oz. razlogi višje sile (poplava, potres, požar, dolgotrajna nenadna bolezen ipd.). Izvajalec mora podati utemeljeno prošnjo za podaljšanje roka dokončanja v pisni obliki najmanj petnajst (15) dni pred iztekom pogodbeno predvidenega roka.

1. člen

(1) Pogodbeni stranki soglašata, da je celotna vrednost projekta, kot je navedena v razpisni vlogi izvajalca, \_\_\_\_\_ EUR.

(2) Financer bo iz proračuna (proračunska postavka \_\_\_\_) zagotovil izvajalcu za izvedbo projekta sredstva v skupni višini \_\_\_\_ EUR.

(3) Dodeljena sredstva morajo biti porabljena v proračunskem letu 2020 ter bodo izplačana ob upoštevanju plačilnih rokov, kot jih določa Zakon o izvrševanju proračunov Republike Slovenije za leti 2020 in 2021.

(4) Prejemnik sredstev ne sme pravic in obveznosti iz te pogodbe prenesti na tretjo osebo brez pisnega soglasja financerja.

1. člen

(1) Financer bo sredstva za izvedbo projekta na podlagi te pogodbe nakazal v enem (1) obroku, v višini \_\_\_\_ EUR, in sicer 30. dan po prejemu podpisanega, datiranega in žigosanega zahtevka za izplačilo, ki obsega:

* delno vsebinsko poročilo o izvedenem projektu,
* delno finančno poročilo o izvedenem projektu, ki zajema izvedbo projekta v delu, ki se nanaša na sofinanciran delež financerja (specifikacija odhodkov in prihodkov),
* obračun projekta na predpisanem obrazcu,
* izjavo, da so bila vsa proračunska sredstva porabljena zakonito, namensko in gospodarno,
* kopije obračunske dokumentacije stroškov, ki glede višine zneska pokrivajo sofinanciran znesek, vključno z verodostojnimi dokazili o izplačanih sredstvih.

(2) Listine iz prejšnjega odstavka tega člena mora izvajalec predložiti financerju najkasneje do

1. 11. 2020. V nasprotnem primeru se šteje, da je izvajalec odstopil od zahtevka za sofinanciranje po tej pogodbi, razen če izkaže, da so za to podani utemeljeni ter objektivni razlogi, na katere izvajalec kot dober strokovnjak ni moral oz. mogel vplivati.

(3) Financer bo sredstva nakazal na transakcijski račun izvajalca št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pri \_\_\_\_\_\_\_\_\_\_\_\_\_\_\_.

(4) Izvajalec lahko črpa finančna sredstva po tej pogodbi v proračunskem letu 2020, pri čemer morejo biti sredstva, dodeljena s strani financerja, porabljena v letu 2020. Dodeljena sredstva se lahko porabijo le za namene pokrivanja stroškov realizacije prijavljenega projekta.

(5) Ob dokončanju projekta, najkasneje pa do 28. 2. 2021, mora izvajalec na originalnem obrazcu ministrstva oddati tudi zaključno vsebinsko in finančno poročilo o izvedenem projektu v letu 2020, ki obsega:

- zaključno vsebinsko in finančno poročilo o izvedenem projektu, ki vključuje elemente za oceno projekta glede na uspešnost projekta (skladnost s cilji javnega razpisa) in glede na učinkovitosti projekta (razmerje med finančnim vložkom in rezultatom),

- kopije celotne obračunske dokumentacije projekta (v delu, s katerim financer še ne razpolaga oz. katerega izvajalec ni oddal v okviru zahtevka za izplačilo sredstev),

- obračun projekta na predpisanem obrazcu, ki je priloga 1 k tej pogodbi,

- izjavo, da so bila vsa proračunska sredstva porabljena zakonito, namensko in gospodarno,

- kopijo distribuiranega filma na ustreznem nosilcu slike in zvoka.

(6) Zaključno vsebinsko in finančno poročilo o izvedenem projektu mora vključevati tudi naslednje elemente za oceno projekta:

- podatke o številu projekcij/ogledov in navedbo kinematografov/ponudnika avdiovizualne storitve na zahtevo, kjer je bil film/projekt predvajan,

- število gledalcev.

1. člen

V primeru, da izvajalec pridobi javna sredstva za projekt tudi od drugega javnega financerja, mora o tem v 30 dneh obvestiti ministrstvo.

1. člen

(1) Financer bo za namene izvedbe projekta, doseganja ciljev financiranja ter nadzora nad zakonito, smotrno in gospodarno uporabo dodeljenih proračunskih sredstev opravljal vsebinski in finančni nadzor nad izvajanjem projekta.

(2) Na zahtevo financerja mora izvajalec v roku, ki ga določi financer, posredovati financerju vso dokumentacijo (finančno, pravno, vsebinsko) o izvedbi projekta. Pa tudi sicer je dolžan sodelovati s financerjem in se odzivati na njegove zahteve po dokumentaciji in pojasnilih.

(3) Sopogodbenika sta soglasna, da lahko financer v primeru kršitve sodelovalne dolžnosti izvajalca (kot v primeru molka, ko se zahteva od njega pojasnilo ali dokumentacija) ustavi izplačilo po tej pogodbi ali jo celo razveže in zahteva vrnitev že plačanih sredstev skupaj s pripadajočimi zakonskimi zamudnimi obrestmi od dneva prejema sredstev dalje.

(4) Izvajalec mora hraniti vso dokumentacijo o izvedbi projekta najmanj pet (5) let po njegovem dokončanju.

1. člen

(1) Izvajalec je dolžan obvestiti financerja o spremembi okoliščin, ki utegnejo vplivati na izpolnitev njegovih pogodbenih obveznosti, v pogodbeno določenem roku po nastanku spremembe oziroma, ko je za spremembo izvedel.

(2) Skrbnik pogodbe lahko po potrebi zahteva od izvajalca dodatna pojasnila in dokazila, ki so povezana s predmetom pogodbe, ter pregleduje relevantno dokumentacijo izvajalca, v prostorih ministrstva ali na sedežu izvajalca.

1. člen

Pogodbeni stranki določata kot skrbnika pogodbe:

- \_\_\_\_\_\_\_\_\_\_\_\_\_, s strani financerja,

- \_\_\_\_\_\_\_\_\_\_\_\_\_, s strani izvajalca.

1. člen

(1) Izvajalec lahko uporabi prejeta sredstva le za namen, določen s to pogodbo.

(2) V primeru, da izvajalec ugotovi, da v pogodbeno določenem roku ali s predračunsko predvidenimi sredstvi ne bo mogel realizirati dogovorjenega projekta, je o tem dolžan v osmih (8) dneh pisno obvestiti financerja.

(3) Financer lahko odstopi od pogodbe in zahteva vrnitev že izplačanih sredstev skupaj z zakonskimi zamudnimi obrestmi od dneva prejema sredstev dalje v naslednjih primerih:

- v primeru nenamenske, nezakonite in negospodarne uporabe sredstev,

- v primeru neizpolnjevanja pogodbenih obveznosti ali opustitve sodelovalne dolžnosti s financerjem,

- v primeru, da se ugotovi, da izvajalec projekta ne bo mogel dokončati v pogodbeno določenem roku ali s predračunsko predvidenimi sredstvi, pa niso podani razlogi za sklenitev aneksa po tej pogodbi,

- v primeru, če se ugotovi, da je izvajalec pridobil sredstva na podlagi neresničnih in zavajajočih podatkov.

(4) Če so izkazani objektivni razlogi, ki jih izvajalec kot dober strokovnjak ni moral oz. mogel predvideti, oz. razlogi višje sile, lahko financer pred iztekom te pogodbe z aneksom podaljša rok dokončanja projekta ali določi drugačen način realizacije projekta.

(5) Izvajalec s podpisom pogodbe prevzame tudi odgovornost za podizvajalce, s katerimi vstopi v pravno razmerje v zvezi z izvedbo projekta. Dodeljenih finančnih sredstev ni mogoče prenesti na podizvajalce ali tretje osebe.

1. člen

(1) Izvajalec se zaveže, da bo v slovenski in mednarodni javnosti navajal ministrstvo kot sofinancerja projekta iz te pogodbe, financerju pa odgovarja za škodo, ki bi mu nastala zaradi izvajalčeve opustitve iz tega naslova. V primeru objave logotipov sponzorjev oziroma drugih sofinancerjev je dolžan objaviti tudi logotip ministrstva.

(2) Izvajalec soglaša, da financer javno objavi podatke o sofinanciranem projektu izvajalca, in sicer višino odobrenih sredstev.

1. člen

Vsa morebitna nesoglasja bosta pogodbeni stranki reševali sporazumno, v primeru spora pa je pristojno sodišče v Ljubljani.

1. člen

Spremembe k pogodbi so veljavne, če so dogovorjene s pisnim aneksom.

1. člen

Ta pogodba začne veljati z dnem podpisa obeh pogodbenih strank pod pogojem, da izvajalec v petnajstih (15) dneh po prejemu pogodbe v podpis vrne ministrstvu podpisane izvode. Če izvajalec v petnajstih (15) dneh po prejemu pogodbe ne vrne ministrstvu podpisanih izvodov, se šteje, da pogodba ni sklenjena in da financer ni dolžan izpolniti obveznosti, ki bi zanj izhajale iz te pogodbe in da lahko delež proračunskih sredstev, namenjenih izvajalcu, prenameni drugemu izvajalcu.

1. člen

Ta pogodba je sestavljena v 4 (štirih) izvodih, od katerih prejme financer 3 (tri) izvode, izvajalec pa 1 (en) izvod.

Številka upravne zadeve: \_\_\_\_\_\_\_\_\_\_

|  |  |
| --- | --- |
| IZVAJALEC: | FINANCER: |
| \_\_\_\_\_\_\_\_\_\_\_ |  |
|  |  |
| \_\_\_\_\_\_\_\_\_\_\_DIREKTOR/ICADatum podpisa | MINISTERDatum podpisa |